พอดีสมัยก่อนแฟนผมเป็นคนที่ประจำเดือนไม่มาเลยหลายเดือนจะมาสักครั้ง ผมด้วยความเป็นห่วงจึงพาเขาไปตรวจกับคลินิกเฉพาะทางแถวบ้าน ตรวจแล้วบอกว่าแฟนผมมดลูกเล็ก มดลูกไม่ได้โตตามวัย จึงน่าจะจัดยาฮอร์โมนอะไรสักอย่างที่ให้กินตามวัน ตอนรักษาแฟนกินยาแล้วประจำเดือนมาตลอดทุกเดือนรักษาได้มาปีกว่า แฟนมีความจำเป็นต้องย้ายไปทำงานที่อื่น ทำให้ไม่ได้รักษาต่อ ตั้งแต่หยุดยาไป 2 เดือน ประจำเดือนยังไม่มาเลยครับ แล้วเมื่อไม่นานมานี้ผมได้มีเพศสัมพันกับแฟน แล้วไม่ได้ป้องกันแล้วเสร็จข้างในไปด้วย แบบนี้จะมีโอกาสท้องเยอะไหมครับ แล้วผมอยากให้แฟนผมรักษาต่อที่ประจำเดือนไม่มา ควรจะรักษาต่อที่โรงพยาบาลหรือคลินิกไหนดีครับ แฟนทำงานอยู่แถวเขตดุสิต
สวัสดีค่ะ ประจำเดือนมาไม่ปกติ อาจมีสาเหตุจาก-มีถุงน้ำหลายใบในรังไข่-มีพังผืดมดลูก-เป็นผลข้างเคียงจากการใช้ยาคุมกำเนิด-มีความผิดปกติของระดับฮอร์โมนเพศที่สร้างาจากรังไข่ เช่นในช่วงเริ่มมีประจำเดือนหรือวัยใกล้หมดประจำเดือน-มีน้ำหนักตัวมากหรือน้อยกว่าปกติ-มีโรคไทรอยด์ หรือความผิดปกติของฮอร์โมนจากต่อมใต้สมองแนะนำพบสูตินรีแพทย์เพื่อตรวจหาสาเหตุอย่างละเอียดอีกครั้ง สามารถไปได้ทั้งที่รพ.หรือคลินิกที่มีแพทย์เฉพาะทางด้านนี้ค่ะการที่ประจำเดือนมาไม่สม่ำเสมอ จะมีโอกาสตั้งครรภ์ได้ยากกว่าคนปกติ เนื่องจากรอบเดือนไม่แน่นอน การตกไข่อาจไม่ได้เกิดขึ้นทุกเดือน แต่อย่างไรก็ตามหากจะมีเพศสัมพันธ์ ควรป้องกันด้วยการใส่ถุงยางอนามัยหรือใช้ยาคุมกำเนิดร่วมด้วยทุกครั้ง